
RAPORT DE SPECIALITATE

Privind modificarea şi aprobarea Statului de funcţii 
pentru Direcția Poliţiei Locale Timişoara 


Având în vedere expunerea de motive nr. 8361 din 10.12.2018 a Direcției Poliției Locale și Proiectul de hotărâre privind modificarea și aprobarea Statului de funcții pentru Direcția Poliției Locale Timișoara prin care se propune modificarea statului de funcții al Direcției Poliției Locale Timișoara;
Facem următoarele precizări: 
În conformitate cu art. 63 şi art. 68 din Legea nr. 188/1999 privind Statutul funcţionarilor publici, republicată, cu modificările şi completările ulterioare, ”în carieră, funcţionarul public poate promova în funcţia publică, în condiţiile legii, iar promovarea în clasă nu este condiţionată de existenţa unui post vacant. În urma dobândirii unei diplome de studii de nivel superior, funcţionarii publici de execuţie au dreptul să participe la examenul organizat pentru ocuparea unei funcţii publice într-o clasă superioară celei în care sunt încadraţi, dacă studiile absolvite sunt în specialitatea în care îşi desfăşoară activitatea sau dacă autoritatea ori instituţia publică apreciază că studiile absolvite sunt utile pentru desfăşurarea activităţii” coroborat cu prevederile art.5, lit.B, cap.I din Anexa nr.VIII privind Nomenclatorul funcțiilor necesare desfășurării activităților specifice fiecărei instituții sau autorități a administrației publice locale, precum și ierarhia funcțiilor din Legea nr. 153/28.06.2017 privind salarizarea personalului plătit din fonduri publice -  ”funcționarii publici care absolvă studii universitare de licentă, în domeniul de activitate al autorității sau instituției publice, încadrați pe funcții publice cu nivel de studii inferior, se numesc, în condițiile legii, într-o funcție publică de execuție care să le asigure cel puțin salariul de bază avut din clasa corespunzătoare studiilor absolvite, păstrându-și gradația avută la data promovării”.
În baza celor expuse, propunem modificări în structura de funcții publice respectiv transformarea unor posturi – funcții publice, ca urmare a rezultatelor examenului de promovare în clasă, după cum urmează:
· 2 posturi de POLITIST LOCAL, clasa a III-a, gradul profesional asistent în 2 posturi de POLITIST LOCAL, clasa I, gradul profesional asistent;
· 1 post de POLITIST LOCAL, clasa a III-a, gradul profesional principal în 1 post de POLITIST LOCAL, clasa I, gradul profesional asistent;
În conformitate cu art. 63 şi art. 64 din Legea nr.188/1999 privind Statutul funcţionarilor publici, republicată, cu modificările şi completările ulterioare, coroborat cu art.125 din H.G. nr.611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, funcţionarul public poate promova în funcţia publică, în condiţiile legii, iar promovarea în grade profesionale nu este condiţionată de existenţa unui post vacant. Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către instituţia publică, prin transformarea postului ocupat de funcţionarul public, ca urmare a promovării concursului sau examenului, în limita funcţiilor publice rezervate promovării, cu încadrarea în fondurile bugetare alocate.
În conformitate cu prevederile art.65 alin.(2) din Legea nr.188/1999 privind Statutul funcţionarilor publici, republicată, cu modificările şi completările ulterioare, pentru a putea participa la concursul sau examenul de promovare în gradul profesional imediat superior celui deţinut, funcţionarul public trebuie să îndeplinească cumulativ următoarele condiţii:
    a) să aibă cel puţin 3 ani vechime în gradul profesional al funcţiei publice din care promovează;
    b) să fi obţinut cel puţin calificativul «bine» la evaluarea performanţelor individuale în ultimii 2 ani în care funcţionarul public s-a aflat în activitate;
    c) să nu aibă în cazierul administrativ o sancţiune disciplinară neradiată în condiţiile legii.
Ținând cont de cele expuse, propunem modificări în structura de funcții publice respectiv transformarea unor posturi – funcții publice, ca urmare a rezultatelor examenului de promovare în gradul profesional imediat superior celui deținut, după cum urmează:
· 1 post de POLITIST LOCAL, clasa a III-a, gradul profesional asistent în 1 post de POLITIST LOCAL, clasa III, gradul profesional principal;
· 1 post de POLITIST LOCAL, clasa a III-a, gradul profesional principal în 1 post de POLITIST LOCAL, clasa III, gradul profesional superior.
· 1 post de CONSILIER, clasa a I-a, gradul profesional asistent în 1 post de CONSILIER, clasa I, gradul profesional principal;
· 12 posturi de POLITIST LOCAL, clasa a I-a, gradul profesional asistent în 12 posturi de POLITIST LOCAL, clasa I, gradul profesional principal;
· 5 posturi de POLITIST LOCAL, clasa a I-a, gradul profesional principal în 5 posturi de POLITIST LOCAL, clasa I, gradul profesional superior;

În vederea eficientizării activității instituției, propunem transformarea unei funcții publice vacante, după cum urmează:
-1 post de polițist local, clasa III, gradul profesional superior, la Biroul Monitorizare Video
într-un post de polițist local, clasa I, gradul profesional principal, la Biroul Monitorizare Video
În concordanță cu prevederile art.3, alin.(1) și (4) din Legea nr. 153/28.06.2017 privind salarizarea personalului plătit din fonduri publice.
Ținând cont de Hotărârea Consiliului Local al Municipiului Timișoara nr. 549 din 20.12.2017 privind stabilirea salariilor de bază pentru personalul din cadrul Direcției Poliției Locale Timișoara, începând cu data de 01.01.2018, conform O.U.G. nr. 79/08.11.2017 pentru modificarea și completarea Legii nr. 227/2015 privind Codul fiscal;
Menționăm că modificările propuse nu impun creșterea numărului de posturi în organigrama instituției.
Având în vedere aspectele prezentate, propunem modificarea Statului de funcții al Direcției Poliției Locale Timișoara, conform anexei la prezentul proiect de hotărâre.
Ținând cont de prevederile legale expuse în prezentul raport, apreciem că proiectul de hotărâre privind modificarea statului de funcții al Direcției Poliției Locale Timișoara, îndeplinește condițiile pentru a fi supus dezbaterii și aprobării consiliului local.

